ทานตั้งแต่อยู่ร้านเก่า จนย้ายมาร้านใหม่ ไฉไลกว่าเดิมติดแอร์เย็นสบาย สามารถหาที่จอดรถได้ริมถนนบริเวณหน้าเช่นเคย ด้วยขนาดร้านที่ใหญ่กว่าเดิมและจำนวนโต๊ะที่เพิ่มมากขึ้นทำให้การหมุนเวียนของลูกค้าดีขึ้น หาโต๊ะง่าย หรือถึงแม้รอก็ไม่นาน เมื่อได้โต๊ะดูเมนูขนาดยักษ์บนผนังทั้งสองข้างของร้าน และเขียนรายการที่ต้องการลงกระดาษที่เตรียมให้บนโต๊ะได้เลย อย่าลืมเขียนเลขโต๊ะให้ชัดเจน พนักงานเดินไปมาทั่วร้าน ใกล้คนไหนยื่นให้คนนั้นได้เลย ขอแนะนำให้สั่งเมนูหลักของตนเองหนึ่งชามตามความชอบใจ ใครจะน้ำใสหรือต้มยำก็จัดไป เพราะอร่อยทั้งคู่จริงๆ ลูกชิ้นหลากหลาย รสชาติไม่ต้องพูดถึง และอย่าพลาดที่จะสั่งอาหารทานเล่นยอดนิยมที่ถูกใจทุกเพศทุกวัยจริงๆ อย่าง ลูกชิ้นกุ้ง รสชาติออกหวาน ใช้เนื้อกุ้งจริงๆ ผสมกับแป้ง นุ่ม เคี้ยวเพลินสุดๆ,  เกี๊ยวทอด เมนูยอดนิยมกรุบกริบ กินสนุก จะทานเปล่าๆ หรือใส่ในก๊วยเตี๋ยวก็ได้ หรือจะสั่งเผือกทอด แบ่งขายเป็นครึ่งเส้น และ 1 เส้น แนะนำให้ลองสั่งครึ่งเส้นก่อน เพราะเปือกทอดที่นี่ไม่เหมือนที่อื่น ถูกใจไม่ถูกใจตัดสินกันเอง ด้วยเนื้อเผือกที่นึ่งจนนุ่มและอัดแน่น ห่อด้วยฟองเต้าหู นำไปทอดให้กรอบเหลืองกำลังดี ที่แน่ๆใครชอบเผือก เมนูนี้สะใจแน่นอน อาหารไวตามสูตรก๊วยเตี๋ยว ไม่ต้องมีกรรมวิธีมากมาย เพราะทุกอย่างถูกเตรียมไว้พร้อมอยู่แล้ว ไม่นานอาหารก็เต็มโต๊ะ ใครชอบทานเนื้อติดกระดูกหมู แนะนำให้ขอซุปกระดูหมูจากพนักงาน ซุปรสกลมกล่อม หอม สีเหลืองสวยถ้วยเล็ก พร้อมกระดูกหมูชิ้นโต เนื้อติดกระดูกที่ผ่านการต้ม และเคี่ยวมายาวนาน นุ่ม ละลายในปาก รสชาติดี ซุปเข้าเนื้อแบบสุดๆ บอกเลยว่าฟิน และที่สำคัญฟรีอีกด้วย